Diari Oficial de la Generalitat Valenciana


Sumari del DOGV 5884, del 03-11-2008 (2008/12245)

RESOLUCIÓ de12 de setembre de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació del centre històric del municipi de menys de 2.000 habitants de Traiguera. Expedient número 12/0002/2007/080.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12109


Data del document
:   12-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Traiguera
    * patrimoni arquitectònic
    * renovació urbana
    * protecció del patrimoni
    * ajuda a la construcció
    * pla d'urbanisme
    * administració local

RESOLUCIÓ de12 de setembre de 2008, de la Conselleria de Medi Ambient, Aigua, Urbanisme i Habitatge sobre la declaració d'àrea de rehabilitació del centre històric del municipi de menys de 2.000 habitants de Traiguera. Expedient número 12/0002/2007/080. [2008/12276]
Antecedents de fet
Primer. L'Ajuntament de Traiguera ha sol·licitat la declaració com a àrea de rehabilitació del centre històric de la localitat.
Segon. Es tracta d'un municipi de 1.664 habitants.
L'estructura urbana és de traçat irregular amb carrers estrets de marcat pendent.
Les edificacions són majoritàriament habitatges unifamiliars que responen a la tipologia tradicional en un municipi rural d'interior, amb altures de dues o tres plantes, formades per murs de maçoneria i lloses de pedra o encofrats, amb estructura horitzontal de fusta i coberta inclinada de teula àrab sobre estructura llenyosa.
Tercer. Actualment es troben en vigor les normes subsidiàries de planejament aprovades definitivament el 27 de juny de 1989.
Quart. Per a promoure la rehabilitació i regeneració del centre històric, l'Ajuntament de Traiguera té previst bonificar amb un 50% l'impost de construccions per a obres de rehabilitació dins de l'àmbit d'àrea proposat.
Així mateix, l'Ajuntament col·laborarà en la informació i l'ajuda a la gestió de les actuacions de rehabilitació a disposició dels que pretenguen dur a terme aquest tipus d'intervencions.
Cinqué. S'estima dur a terme unes 300 actuacions de rehabilitació al llarg de la vigència del pla.
Sisé. El 3 de juny de 2008 el Servei de Rehabilitació de la Direcció General d'Habitatge i Projectes Urbans emet proposta de declaració de l'àrea de rehabilitació en la qual es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el nucli urbà de Traiguera la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.
Tercer. Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre de 2004, de la Conselleria de Territori i Habitatge, després de la declaració d'àrea, s'instal·larà un cartell informatiu, segons model facilitat per aquesta Conselleria.
Contra aquesta resolució, la qual posa fi a la via administrativa, es pot interposar recurs contenciós administratiu, davant del jutjat contenciós administratiu de València en el termini de dos mesos comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que es crega oportú.
València, 12 de setembre de 2008.- La directora general d'Habitatge i Projectes Urbans: María Jesús Rodríguez Ortíz.
ANNEX / ANEXO